Source: https://www.finlex.fi/fi/laki/ajantasa/1994/19941470
Timestamp: 2020-01-26 18:19:11+00:00
Document Index: 13676067

Matched Legal Cases: ['§2', '§3', '§ 4', '§5', '§ 6', '§7', '§9', '§ 12', '§ 14', '§ 15', '§ 16', '§17']

Laki tupakkaverosta 1470/1994 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1994 › 29.12.1994/1470
Tupakkaveron tarkoituksena on muun ohella edistää niitä tavoitteita, joista säädetään tupakkalaissa (549/2016). (29.6.2016/555)
Tupakkatuotteeksi katsotaan tässä laissa myös savukepaperi, muu kuin edellä 1 momentissa mainittu tupakkaa sisältävä tuote sekä sähkösavukeneste. (9.12.2016/1071)
Sikarina pidetään edellä 1 ja 2 momentissa tarkoitettua tuotetta, joka painaa yli 3 grammaa ja pikkusikarina pidetään vastaavaa tuotetta, joka painaa enintään 3 grammaa. (1.12.2017/838)
Savukkeilla tarkoitetaan tupakkakääröjä, jotka
1) poltetaan sellaisenaan ja jotka eivät ole sikareita tai pikkusikareita;
2) yksinkertaisen muun kuin teollisen käsittelyn avulla laitetaan savukepaperista valmistettuihin hylsyihin;
3) yksinkertaisen muun kuin teollisen käsittelyn avulla kääritään savukepapereihin.
Tätä lakia sovellettaessa 1 momentissa tarkoitettua tupakkakääröä on pidettävä kahtena savukkeena, jos se ilman suodatinta tai holkkia on pitempi kuin 8 mutta enintään 11 senttimetriä, kolmena savukkeena, jos se ilman suodatinta tai holkkia on pitempi kuin 11 mutta enintään 14 senttimetriä ja neljänä savukkeena, jos se ilman suodatinta tai holkkia on pitempi kuin 14 mutta enintään 17 senttimetriä. Vastaavasti näitä pitempiä tupakkakääröjä pidetään useampana savukkeena edellä mainitun periaatteen mukaisesti. (17.12.2010/1125)
Edellä 4 ja 5 §:ssä tarkoitettuihin tuotteisiin rinnastetaan tuotteet, jotka on kokonaan tai osittain valmistettu muusta kuin tupakasta, mutta jotka täyttävät muut lainkohdissa säädetyt edellytykset. Mikäli tupakkaa sisältämättömiä tuotteita käytetään ainoastaan lääkintätarkoituksiin, niitä ei ole pidettävä tupakkatuotteina.
Savukepaperilla tarkoitetaan tullitariffin nimikkeeseen 4813 kuuluvaa savukepaperia, joka on vähittäismyyntimuodossa.
Muulla tupakkaa sisältävällä tuotteella tarkoitetaan tupakasta kokonaan tai osaksi valmistettua poltettavaksi, sieraimiin vedettäväksi, imeskeltäväksi tai pureskeltavaksi tarkoitettua tuotetta, joka ei ole sikari tai pikkusikari, savuke, eikä piippu- tai savuketupakkaa eikä savukkeiksi käärittävää hienoksi leikattua tupakkaa. Muulla tupakkaa sisältävällä tuotteella tarkoitetaan myös vähittäismyynnissä olevaa tullitariffin nimikkeeseen 2401 kuuluvaa valmistamatonta tupakkaa. (27.10.1995/1203)
Sähkösavukenesteellä tarkoitetaan tupakkalain 2 §:ssä tai Ahvenanmaan maakuntaa koskevassa vastaavassa lainsäädännössä tarkoitettua nikotiininestettä ja höyrystettäväksi tarkoitettua nikotiinitonta nestettä. (9.12.2016/1071)
Tupakkaveroa on suoritettava liitteenä olevan verotaulukon mukaan.
Vero määrätään tuotteen vähittäismyyntihinnasta. Savukkeista, sikareista ja pikkusikareista, piippu- ja savuketupakasta sekä savukkeiksi käärittävästä hienoksi leikatusta tupakasta vero määrätään lisäksi yksikköverona. Savukkeista, sikareista ja pikkusikareista sekä savukkeiksi käärittävästä hienoksi leikatusta tupakasta suoritettavan veron määrä on kuitenkin aina vähintään verotaulukon mukainen vähimmäisvero. (1.12.2017/838)
Edellä 2 momentissa säädetystä poiketen sähkösavukenesteen vero määrätään yksikköverona. (9.12.2016/1071)
Säännösten vastaisesti tai muuten kuin kaupallista myyntiä varten maahantuotujen tupakkatuotteiden vähittäismyyntihintana pidetään vastaavien tuotteiden vähittäismyyntihintaa Suomessa. Jollei vastaavia tuotteita ole, tupakkatuotteiden verotusarvona pidetään tuoteryhmän vähittäismyyntihinnan painotettua keskiarvoa, jonka Verohallinto vahvistaa. Tuoteryhmän painotettu keskiarvo lasketaan 13 §:n 2 momentissa säädetyllä tavalla. Muun tupakkaa sisältävän tuotteen verotusarvona pidetään kuitenkin tuoteryhmän keskimääräistä vähittäismyyntihintaa, jonka Verohallinto vahvistaa. (1.12.2017/838)
Sen lisäksi, mitä valmisteverotuslaissa (182/2010) säädetään, verottomia ovat: (17.12.2010/1125)
1) tupakkatuotteet, jotka käytetään tässä laissa tarkoitettujen tuotteiden valmistukseen;
2) tupakkatuotteet, jotka on luovutettu viranomaisille näytteiksi; (17.12.2010/1125)
3) 7 §:ssä tarkoitetut tupakkatuotteet, jotka valtuutettu varastonpitäjä toimittaa muualla Euroopan unionin alueella kuin Suomessa kulutettaviksi. (17.12.2010/1125)
Hintalipukkeet (1.12.2017/838)
Jos 1 momentissa tarkoitettu verovelvollinen on valtuutettu varastonpitäjä tai rekisteröity vastaanottaja, hintalipukkeet hankkii ja kustantaa verovelvollinen itse. Muussa tapauksessa hintalipukkeet toimittaa verovelvolliselle Verohallinto, joka perii lipukkeista omakustannushintaa vastaavan maksun. (16.12.2016/1185)
Valtiovarainministeriön asetuksella voidaan antaa tarkempia säännöksiä hintalipukkeiden ja vähittäismyyntipakkauksiin painettavan tekstin sisältämistä tiedoista, koosta ja sijainnista pakkauksessa. (1.12.2017/838)
12 § on kumottu L:lla 9.12.2016/1071.
Verohallinto vahvistaa savukkeiden ja savukkeiksi käärittävän hienoksi leikatun tupakan vähittäismyyntihinnan painotetun keskiarvon. Savukkeiden vähittäismyyntihinnan painotettu keskiarvo lasketaan jakamalla kaikkien kulutukseen luovutettujen savukkeiden kokonaisarvo, joka perustuu kaikki verot sisältävään vähittäismyyntihintaan, kulutukseen luovutettujen savukkeiden kokonaismäärällä. Savukkeiksi käärittävän hienoksi leikatun tupakan vähittäismyyntihinnan painotettu keskiarvo lasketaan vastaavalla tavalla. Vähittäismyyntihinnan painotettu keskiarvo on vahvistettava viimeistään kunkin vuoden maaliskuun 1 päivänä edeltävänä kalenterivuonna tehtyjä kulutukseen luovutuksia koskevien tietojen perusteella. (1.12.2017/838)
15 § on kumottu L:lla 1.12.2017/838.
Tämä laki tulee voimaan asetuksella säädettävänä ajankohtana, kuitenkin niin että 5 §:n 2 momentti tulee voimaan 1 päivänä tammikuuta 1998. Ennen 1 päivää tammikuuta 1998 savukkeiksi käärittävään hienoksi leikattuun tupakkaan sovelletaan, mitä tässä laissa piippu- ja savuketupakasta säädetään.
Tällä lailla kumotaan tupakkaverosta 7 päivänä joulukuuta 1979 annettu laki (875/79) siihen myöhemmin tehtyine muutoksineen.
Edellä 1 momentissa mainitussa laissa tarkoitetusta nuuskasta ja purutupakasta on 28 päivään helmikuuta 1995 saakka suoritettava tupakkaverona perusveroa 20 prosenttia tuotteen vähittäismyyntihinnasta. Lisäksi tuotteista on suoritettava sanottuna aikana tupakkaveron lisäveroa 24 prosenttia vähittäismyyntihinnasta, kuitenkin enintään 95 markkaa kilolta. Nuuskasta ja purutupakasta suoritettavan tupakkaveron verovelvollisuudesta, veron määräämisen perusteista ja muutoinkin on voimassa, mitä tässä laissa säädetään savukepaperista.
HE 237/94, VaVM 90/94, Neuvoston direktiivi 72/464/ETY; EYVL N:o L 303, 31.12.1972, s. 1, 77/805/ETY; EYVL N:o L 338, 28.12.1977, s. 22, 79/32/ETY; EYVL N:o L 10, 16.1.1979, s. 8, 92/78/ETY; EYVL N:o L 316, 31.10.1992, s. 5, 92/79/ETY; EYVL N:o L 316, 31.10.1992, s. 8, 92/80/ETY; EYVL N:o L 316, 31.10.1992, s. 10, 92/83/ETY; EYVL N:o L 316, 31.10.1992, s. 21, 92/84/ETY; EYVL N:o L 316, 31.10.1992, s. 29
Liite(29.11.2019/1118)
Sovelletaan 1.1.–30.6.2020
Savukkeet 1. 69,75/1 000 kpl 52,0
-- Savukkeiden vähimmäisvero 1A. 282,75/1 000 kpl –
-- Sikarit 2. 0,03/kpl 34,0
-- Sikareiden vähimmäisvero 2A. 0,28/kpl –
-- Pikkusikarit 2B. 0,03/kpl 34,0
-- Pikkusikareiden vähimmäisvero 2C. 0,28/kpl –
Piippu- ja savuketupakka 3. 65,00/kg 48,0
Savukkeiksi käärittävä hienoksi leikattu tupakka 4. 46,50/kg 52,0
-- Savukkeiksi käärittävän hienoksi leikatun tupakan vähimmäisvero 4A. 173,50/kg –
-- nikotiinipitoinen 7. 0,30/ml
-- nikotiiniton 7A. 0,30/ml
Sovelletaan 1.7.–31.12.2020
Savukkeet 1. 73,00/1 000 kpl 52,0
-- Savukkeiden vähimmäisvero 1A. 292,50/1 000 kpl –
-- Sikarit 2. 0,035/kpl 34,0
-- Sikareiden vähimmäisvero 2A. 0,29/kpl –
-- Pikkusikarit 2B. 0,035/kpl 34,0
-- Pikkusikareiden vähimmäisvero 2C. 0,29/kpl –
Piippu- ja savuketupakka 3. 68,50/kg 48,0
Savukkeiksi käärittävä hienoksi leikattu tupakka 4. 48,50/kg 52,0
-- Savukkeiksi käärittävän hienoksi leikatun tupakan vähimmäisvero 4A. 180,50/kg –
Sovelletaan 1.1.–30.6.2021
Savukkeet 1. 76,25/1 000 kpl 52,0
-- Savukkeiden vähimmäisvero 1A. 302,25/1 000 kpl –
-- Sikarit 2. 0,04/kpl 34,0
-- Sikareiden vähimmäisvero 2A. 0,30/kpl –
-- Pikkusikarit 2B. 0,04/kpl 34,0
-- Pikkusikareiden vähimmäisvero 2C. 0,30/kpl –
Piippu- ja savuketupakka 3. 72,00/kg 48,0
Savukkeiksi käärittävä hienoksi leikattu tupakka 4. 50,50/kg 52,0
-- Savukkeiksi käärittävän hienoksi leikatun tupakan vähimmäisvero 4A. 187,50/kg –
Sovelletaan 1.7.2021 lukien
Savukkeet 1. 79,50/1 000 kpl 52,0
-- Savukkeiden vähimmäisvero 1A. 312,00/1 000 kpl –
-- Sikarit 2. 0,045/kpl 34,0
-- Sikareiden vähimmäisvero 2A. 0,31/kpl –
-- Pikkusikarit 2B. 0,045/kpl 34,0
-- Pikkusikareiden vähimmäisvero 2C. 0,31/kpl –
Piippu- ja savuketupakka 3. 75,50/kg 48,0
Savukkeiksi käärittävä hienoksi leikattu tupakka 4. 52,50/kg 52,0
-- Savukkeiksi käärittävän hienoksi leikatun tupakan vähimmäisvero 4A. 194,50/kg –
L:lla 1118/2019 muutettu liite tulee voimaan 1.1.2020. Aiempi sanamuoto kuuluu:
Liite(1.12.2017/838)
Sovelletaan 1.1–30.6.2018
Sovelletaan 1.7–31.12.2018
Sovelletaan 1.1–30.6.2019
HE 66/95, VaVM 10/95, EV 51/95
23.12.1999/1226:
HE 178/1999, VaVM 32/1999, EV 140/1999
HE 31/2002, VaVM 5/2002, EV 68/2002, Neuvoston direktiivi 2002/10/EY ; EYVL N:o L 46, 12.2.2002, s. 26
HE 115/2008, VaVM 14/2008, EV 108/2008
HE 134/2009, VaVM 31/2009, EV 181/2009
HE 188/2010, VaVM 40/2010, EV 202/2010, Neuvoston direktiivi 2010/12/EU; EUVL N:o L50, 27.2.2010, s. 1
HE 94/2011, VaVM 18/2011, EV 81/2011
HE 111/2013, VaVM 21/2013, StVL 15/2013, EV 141/2013
HE 127/2014, VaVM 15/2014, EV 128/2014
HE 36/2015, VaVM 10/2015, EV 51/2015
HE 138/2016, VaVM 16/2016, EV 172/2016
HE 110/2017, VaVM 10/2017, EV 115/2017
HE 25/2019, VaVM 6/2019, EV 25/2019
Yleiset säännökset1 §2 §3 § 4 §5 § 6 §7 §Veron määräämisen perusteet8 §9 § Verottomuus10 §Hintalipukkeet 11 § 12 § Erinäiset säännökset13 § 14 § 15 § 16 §17 §Muutossäädösten voimaantulo ja soveltaminen:27.10.1995/1203:23.12.1999/1226:26.10.2001/922:14.6.2002/497:21.11.2008/748:4.12.2009/1021:17.12.2010/1125:16.12.2011/1314:21.12.2012/969:13.12.2013/886:28.11.2014/977:17.12.2015/1497:29.6.2016/555:9.12.2016/1071:16.12.2016/1185:1.12.2017/838:29.11.2019/1118: